31999D0236
L 087/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 март 1999 година
за изменение на Решение 79/542/ЕИО на Съвета и на Решения 92/160/ЕИО и 93/197/ЕИО по отношение на ветеринарно-санитарните условия за внос в Общността на регистрирани коне от някои части на Киргизстан
(нотифицирано под номер С(1999) 609)
(текст от значение за ЕИП)
(1999/236/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално членове 12, 13, 15, 16, както и член 19, ii) от нея,
(1)
като има предвид, че в Решение 79/542/ЕИО на Съвета (2), последно изменено с Решение 1999/227/ЕО (3), е създаден списък с одобрени трети страни, от които държавите-членки разрешават вноса на говеда, свине, еднокопитни животни, овце и кози, прясно месо и месни продукти;
(2)
като има предвид, че с Решение 92/160/ЕИО (4), последно изменено с Решение 1999/228/ЕО на Комисията, Комисията постановява регионализирането на някои трети страни по отношение на вноса на еднокопитни животни;
(3)
като има предвид, че ветеринарно-санитарните условия и ветеринарното сертифициране за внос в Общността на регистрирани коне са формулирани в Решение 93/197/ЕИО на Комисията (5), последно изменено с Решение 1999/227/ЕО;
(4)
като има предвид, че в резултат от инспекционната проверка на Комисията в Киргизстан ветеринарномедицинската ситуация изглежда, че подлежи в удовлетворителна степен на контрол на ветеринарните служби;
(5)
като има предвид, че ветеринарните власти на Киргизстан са поели писмено ангажимент да уведомяват Комисията и държавите-членки в рамките на 24 часа с телеграма, по факс: или посредством телекс: относно всякакви инфекциозни или заразни заболявания по еднокопитните животни, посочени в приложение А към Директива 90/426/ЕИО, които задължително се разгласяват в страната, а също и своевременно да информират относно всякакви промени в политиката за ваксиниране или вноса по отношение на еднокопитните животни;
(6)
като има предвид, че след провеждането на ежегодното изследване на конете в Киргизстан за сап (бактериална зооноза) за периода през последните най-малко шест месеца не са регистрирани положителни резултати; като има предвид, че в Киргизстан никога не е имало поява на африканска чума по конете, венецуелски енцефаломиелит по конете и везикуларен стоматит;
(7)
като има предвид, че е положено само началото на наблюдението за вирусен артрит по конете, и статусът на страната по отношение на това заболяване не може да бъде установен с категоричност; като има предвид, че вследствие на това некастрираните млади жребци на възраст над 180 дни и предназначени за внос в Общността следва да се подложат на лабораторни изследвания за установяване наличността на това заболяване;
(8)
като има предвид, че в някои части на Киргизстан има сведения за наличието на дурин по конете, при това, обаче за района на Issyk-Kul е свободен от дурин по конете от най-малко шест месеца, като се получени официални гаранции, че придвижването на еднокопитни животни в този регион от останалата част на страната се намира под официален ветеринарен контрол;
(9)
като има предвид, че поради причини, свързани с ветеринарната ситуация с конете в някои части от Киргизстан, изглежда че би било подходящо въпросната страна да бъде регионализирана, така че в Общността да се внасят само регистрирани коне от свободната от заболявания част от територията на Киргизстан;
(10)
като има предвид, че ветеринарно-санитарните условия и ветеринарното сертифициране трябва да бъдат приети съгласно ветеринарномедицинската ситуация във въпросната трета страна; като има предвид, че настоящият случай е свързан само с регистрираните коне;
(11)
като има предвид, че е необходимо в Решение 79/542/ЕИО, както и в Решения 92/160/ЕИО и 93/197/ЕИО да се внесат съответните изменения;
(12)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В част 2 от приложението към Решение 79/542/ЕИО в отделната колонка за регистрирани коне се добавя следният ред по азбучен ред на съответните ISO кодове на страните:
„KG
Киргизстан
×
1“
Член 2
Приложението към Решение 92/160/ЕИО се изменя, както следва:
1.
добавят се следните думи:
„Киргизстан (4)
Районът на Issyk-Kul“;
2.
добавя се следната бележка под линия:
„(4)
Разрешава се единствено постоянен внос на регистрирани коне в Общността.“
Член 3
В Решение 93/197/ЕИО се внасят следните изменения:
1.
Към списъка с кодове по ISO на трети страни в група Б от приложение I, като се спазва азбучен ред, се добавя думата „Киргизстан (1) (2) (KG).“
2.
В приложение II заглавието на здравния сертификат на група Б се замества със следния текст:
„Б - ЗДРАВЕН СЕРТИФИКАТ
за внос на регистрирани коне от Киргизстан (1), както и на регистрирани еднокопитни животни и еднокопитни животни за разплод и доотглеждане от Австралия, Беларус, Босна и Херцеговина, България, Чешката република, Естония, Хърватска, Федерална република Югославия, Кипър, Литва, Латвия, Унгария, Бившата югославска република Македония, Нова Зеландия, Полша, Румъния, Русия1, Словакия, Словения и Украйна на територията на Общността.“
Член 4
Адресати на настоящото решение са държавите-членки.
Съставено в Брюксел на 17 март 1999 година.